AVUSTAVAT ULOSOTTOMIEHET 	LAUSUNTO		
JA HAASTEMIEHET RY
Mika Wallenius
Mäkelänkatu 2 A 4. krs.			15.8.2006
00510  HELSINKI		

SUMMAARISTEN ASIOIDEN KÄSITTELYN KEHITTÄMISTYÖRYHMÄLLE 								

Viite: Sakari Laukkasen sähköpostiviesti 11.7. liitteineen

Muutamia huomioita

Velallisen aktiivisuuteen perustuva vaihtoehto (3.1.2) on mielestämme kannatettava, koska sillä pyritään alentamaan usein kohtuuttomiksi muodostuvia oikeudenkäyntikuluja varsinkin pienten saatavien osalta. 

Vrt. ulosotossa velallinen vapautetaan tietyin edellytyksin taulukkomaksuista vuoden 2006 UL 3 paketin yhteydessä ja Lakivaliokunta ehdottaa 5/2006 vp mietinnössään ulosoton taulukkomaksujen huomattavaa alentamista pienempien kertymien kohdalla. Velallisten maksurasitusta voidaan työryhmän ehdottamalla tavalla huomattavasti helpottaa ja mm. mahdollisesta ulosottomenettelystä selviytyä nopeammin. 

Työryhmä esittää summaaristen asioiden käsittelypaikaksi edelleen tuomioistuimia (4.1). Esitys on mielestämme kannatettava erityisesti oikeusturvan vuoksi.

Vaikka työryhmä ei näe summaaristen asioiden siirtämistä tässä yhteydessä ulosottolaitokselle (3.2) tarpeellisina, ulosottolaitosta tulisi mielestämme kuitenkin pitää yhtenä vaihtoehtona mikäli summaaristen asioiden kehittämistarvetta tulisi myöhemmin. 

Myönteisenä näemme, että haastehakemuksen yhteydessä olisi mahdollista hakea suoraan saatavan ulosottoa (4.1). 

Mitä tulee haasteiden toimittamiseen tavallisella postitiedoksiannolla (4.2.1) näemme ettei pelkillä kustannussäästöillä voida ohittaa oikeusturvakysymyksiä. 

Kaikille velkojille avattava avoin internet-pohjainen asiointiliittymä on mielestämme kannatettava  (4.1). 

Kunnioittavasti

Mika Wallenius
puheenjohtaja
Avustavat Ulosottomiehet ja Haastemiehet ry, AUH